અમદાવાદની યુવતીએ સાઇબર સેલમાં ફરિયાદ નોધાવી હતી કે સોશિયલ સાઇટ ઇન્સ્ટ્રાગ્રામ અને વોટ્સએપ પર કોઇક અજાણી વ્યક્તિ સતત વિભત્સ ફોટા મોકલતો હતો, આ બનાવ અંગે પોલીસ ઇન્સ્પેકટર, વી.બી.બારડની ટીમે ટેકનીકલ એનાલીસીસ કરતા ઇન્સ્ટ્રાગ્રામ પર ફેક આઇડી હોવાનું બહાર આવ્યું હતું. પોલીસે ઉંડાણ પૂર્વકની તપાસ કરતાં મેસેજ કરનાર તથા વોટ્સએપ પર અલગ અગલ નંબરથી મેસેજો કરનારા આરોપીનો મોબાઇલ ટ્રેસ કરીને પોલીસે રાજકોટમાં નાનામવા સર્કલ પાસે રાજરેસીડેન્સી સામે સાંકેત પાર્કમાં રહેતા ગુંજન ગોરધનભાઇ અણદાભાઇ (ઉ.વ.૨૨)ની ધરપકડ કરી હતી.